ליאו קורי

הסרט הדוקומנטרי אפולו 11 לרגל יום השנה ה-50 שנה לנחיתה על הירח, שנערך באודיטוריום סמולרש, יולי 2019]]
ליאו קוֹרי (נולד ב-19 בינואר 1956) הוא נשיא האוניברסיטה הפתוחה. כיהן קודם לכן כפרופסור מן המניין להיסטוריה ופילוסופיה של המדעים ולשעבר דקאן הפקולטה למדעי הרוח באוניברסיטת תל אביב.

==ביוגרפיה==
ליאו קורי נולד ב-1956 בסנטיאגו בירת צ'ילה, וגדל בוונצואלה. בשנת 1977 קיבל תואר ראשון במתמטיקה מאוניברסיטת סימון בוליבר בקראקס ובאותה שנה עלה לישראל. בין השנים 1979 ל-1981 שירת בצה"ל בחטיבת הצנחנים ובשנת 1983 קיבל מאוניברסיטת תל אביב תואר שני במתמטיקה עיונית על עבודה בהנחיית פרופ' שמואל רוסט שכותרתה "Splitting Data in Cohomology Classes". בשנת 1990 קיבל מאוניברסיטת תל אביב תואר דוקטור להיסטוריה ופילוסופיה של המדעים על עבודה בהנחיית הפרופסורים שבתאי אונגורו ושמואל רוסט, שכותרתה "הרקע ההיסטורי לצמיחת תורת הקטגוריות לדיסציפלינה מתמטית".

בשנים 1983–1990 עבד באוניברסיטה הפתוחה כמרכז הוראה ופיתח קורס בתחום תולדות המתמטיקה. בשנת 1996 מונה למרצה בכיר במכון להיסטוריה ופילוסופיה של המדעים והרעיונות ע"ש כהן של אוניברסיטת תל אביב, בשנת 2004 עלה לדרגת פרופסור חבר ובשנת 2007 מונה לפרופסור מן המניין.

בשנים 1999–2009 ו-2011–2012 היה עורך ראשי של כתב העת Science in Context.
בשנים 2003–2009 עמד בראש מכון כהן. בשנים 2013–2015 כיהן כראש בית הספר להיסטוריה ע"ש יעבץ. בשנת 2015 מונה לדקאן הפקולטה למדעי הרוח, וכיהן בתפקיד עד שנת 2020.
ב-1 באוקטובר 2023 נכנס לתפקידו כנשיא האוניברסיטה הפתוחה.

מחקרו מתמקד בהיסטוריה של המתמטיקה והפיזיקה מאז המאה ה-19.

קורי נשוי, אב לשניים, וסב לשניים. לאחר עלייתו לארץ היה חבר קיבוץ נירים במשך כעשרים שנה. מתגורר כיום ברמת גן.

==ספריו==
* David Hilbert and the axiomatization of physics (1898-1918) : from Grundlagen der Geometrie to Grundlagen der Physik, Kluwer, 2004
* Modern algebra and the rise of mathematical structures, Birkhauser Verlag, 2nd Revised edition, 2004
* A Brief History of Numbers, Oxford University Press, 2015

מתעניין בקשר בין מדע ותרבות ובפרט עסק בסופר חורחה לואיס בורחס והגותו. בעברית יצא לאור ספרו "עולמו הספרותי של חורחה לואיס בורחס" במסגרת האוניברסיטה המשודרת.

עסק גם בתרגום מספרדית לעברית. בין תרגומיו:
* "הבית הירוק", מאת מריו ורגס יוסה (1990).
* "סבלנות לוהטת" מאת אנטוניו סקרמטה (1991).
* "חלמתי שהשלג בוער" מאת אנטוניו סקרמטה (1994).
* "[https://www.concierto-barroco.com/ קונצ'רטו בארוקי]" מאת אלחו קרפנטייר (2021).

==קישורים חיצוניים==

* 
*[https://documental.cusibglobal.org/leo-corry-el-mundo-que-se-me-abrio-en-la-usb-era-muchisimo-mas-grande/ פרויקט התיעוד של מהקלת אוניברסיטת סימון בוליבר] עם זמריה בעבר 
*[https://open.spotify.com/episode/47V8vvoPl9lCkHd6STGIpL ראיון בפרויקט התיעודי של קהילת יהודי ונצואלה] "Historias que Contar" 
* 
* 

מכּתביו והרצאותיו:
* [https://www.youtube.com/playlist?list=PLEMOEwdRMCanWqv6ZSubLaiUlfZKr9ucc קורס תולדות המתמטיקה :מיוון העתיקה ועד אוילר], בערוץ YouTube של האוניברסיטה הפתוחה
* [https://www.youtube.com/watch?v=yWi8pwUBtLI אינסוף מאד-מאד קטן ומספרים מאד-מאד גדולים], בערוץ YouTube של אוניברסיטת תל אביב
* [https://www.youtube.com/watch?v=xFmgs_r7Ueo המהפכה המדעית מקופרניקוס ועד ניוטון], בערוץ YouTube של אוניברסיטת תל אביב
* 
* [http://www.tau.ac.il/~corry/publications/articles/Fermat-Corry.html "המשפט האחרון של פרמה". איך הופכת שאלה שבשוליים לבעיה מתמטית חשובה ולרב-מכר עטור תהילה]
* [http://www.tau.ac.il/~corry/publications/articles/pdf/Einstein100.pdf אלברט איינשטיין ותורת היחסות: מאה שנים של היסטוריה, מאה שנים של היסטוריוגרפיה], זמנים 71, 2007
* [http://www.tau.ac.il/~corry/publications/articles/pdf/Borges-Oddissey.pdf מוטיבים מתמטיים ביצירתו של בורחס – על פרשנות והפרזותיה], אודיסאה 4, 2009
* Leo Corry, Jürgen Renn, John Stachel, [http://www.tau.ac.il/~corry/publications/articles/science.html Belated Decision in the Hilbert-Einstein Priority Dispute], Science 278, November 14, 1998

קטגוריה:היסטוריונים ישראלים
קטגוריה:היסטוריונים של המדע
קטגוריה:היסטוריונים של המתמטיקה
קטגוריה:ישראלים ילידי צ'ילה
קטגוריה:נירים: אישים
קטגוריה:בעלי תואר דוקטור מאוניברסיטת תל אביב
קטגוריה:נשיאי האוניברסיטה הפתוחה
קטגוריה:סגל אוניברסיטת תל אביב: היסטוריה ופילוסופיה של המדעים והרעיונות
קטגוריה:מתרגמים מספרדית לעברית
קטגוריה:ישראלים שנולדו ב-1956